钦定古今图书集成/明伦汇编/氏族典/第473卷 > 《廖用贤尚友录》 > 蒯钦
## 钦定古今图书集成/明伦汇编/氏族典/第473卷 > 《廖用贤尚友录》 > 蒯钦

按《万姓统谱》：杨骏，字文长，惠帝时为太傅大都督。姑
之子蒯钦，少而相昵，直亮不回，屡以正言犯骏。骏弟
杨珧、杨济为之寒心。钦曰：“杨文长虽暗，犹知人之无
罪，不可妄杀，必当疏我，我得疏外，可以不与俱死。不
然，倾家覆族，其能久乎？”